
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

javasolt ZÁRT ÜLÉS
Szám: 9113-…/2014.
Előterjesztést készítette: Novákné Dutkai Szilvia vagyongazdálkodás ügyintéző
Előterjesztés elkészítésének időpontja: 2014. november 19.
Előterjesztést véleményezi: PVB
Döntés módja: nyílt szavazás, egyszerű szótöbbség

Mellékletek: helyszínrajz és fotódokumentáció, adó- és értékbizonyítvány
E L Ő T E R J E S Z T É S

Sülysáp Város Önkormányzata Képviselő-testületének

2014. november 27-én tartandó munkaterv szerinti ülésére

17. napirendhez

Tárgy: Sülysáp Malom u. 9. szám (3862 hrsz.) alatti ingatlan megvásárlása
Tisztelt Képviselő-testület!
Mészáros József Sülysáp Szilvafasor u. 3. szám alatti lakos vételre felajánlotta a Sülysáp 3862 hrsz.-ú, természetben a 2241 Sülysáp, Malom utca 9. szám alatt található lakóház udvar művelési ágú 2091 m2 területű ingatlant.

Az ingatlanon lévő épületek elhanyagolt állapotban vannak, állagmegóvásra szorulnak a kerítés hiányos. Az ingatlan a jelenleg érvényben lévő településrendezési eszközök szerint Vt-1 jelű, építési övezetbe tartozik, ahol a legkisebb teleknagyság 500 m2, a legnagyobb beépítési százalék 40 %, az előírt beépítési mód zártsorú beépítés, legnagyobb építménymagasság 6,0 m.
A vételi szándék szempontjából fontos, hogy a szóban forgó ingatlan melletti területek 1/1 arányban vagy részben az önkormányzat tulajdonában vannak (mellékelt helyszínrajz szerint).
Mindezek alapján elmondható, hogy a területet elhelyezkedése, megközelíthetősége, intézményekhez való közelsége és méretbeli adottságai alkalmassá teszik arra, hogy a későbbiekben valamilyen közfunkciójú létesítménynek adjon helyet.

Hagyatéki eljárás miatt az ingatlanról egy hónapja készült adó- és értékbizonyítvány, mely 8 millió forintban állapította meg annak értékét.

A fentiek figyelembevételével javaslom a tisztelt Képviselő-testületnek, hogy az esetleges későbbi érdekeltség miatt tegyen ajánlatot az ingatlan megvásárlására, legfeljebb 7.000.000 Ft összegű vételárért.

Kérem az előterjesztés szíves megtárgyalását, és döntésük meghozatalát.
…/2014. (XI. 27.) ÖKT határozati javaslat

Sülysáp Város Önkormányzatának Képviselő-testülete az önkormányzat vagyonáról és a vagyongazdálkodás szabályairól szóló 2/2013. (II. 15.) önkormányzati rendelet alapján
1./ a Sülysáp Malom u. 9. szám (3862 hrsz.) alatti ingatlanra vételi ajánlatot tesz, legfeljebb 7.000.000 Ft, azaz hétmillió forint összegű vételárért,

2./ a vételár összegét a költségvetés … keretének terhére biztosítja,

3./ felkéri és felhatalmazza a polgármestert az eladóval történő tárgyalásra a legkedvezőbb ár elérése érdekében, majd pedig az adásvételi szerződés aláírására.

Határidő: azonnal
Felelős: polgármester 

Sülysáp, 2014. november 19.

Horinka László s.k.

polgármester
Láttam!

Sülysáp, 2014. november 19.
Tóth Krisztina s.k.
jegyző
